Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani on huippukardiologi, mutta ei mikään tavallinen lääkäri.
Hän rukoilee leikkaussalissa yliluonnollisilla kielillä.
Hän rukoilee leikkaussalissa kuolleiden puolesta, ja he heräävät.
Jumala ohjaa häntä leikkaussalissa, ja se pelastaa ihmisten hengen!
Sellaisesta lääkäristä minä pidän!
Tohtori Crandall, työskentelet kolmessa eri sairaalassa.
Elämässäsi tapahtui jotakin merkittävää, kun oli 19-vuotias.
Olit työharjoittelussa, kun tuntemasi henkilö kuoli. Miten se vaikutti sinuun?
Jouduin ensi kertaa tekemisiin kuoleman kanssa.
Astuin ruumiinavaushuoneeseen, ja pöydällä makasi kuolleena mies, -
jonka olin tuntenut kuukausia. Olin järkyttynyt. Sitä oli vaikea uskoa.
Hänen sisäelimensä poistettiin. Se sai minut ajattelemaan, -
että elämässä on jotain muutakin kuin kehon toiminnot -
ja ettei elämä kaikessa monimuotoisuudessaan pääty, -
kun kuolemme. Jonkin osan meistä täytyy jatkaa elämäänsä.
Silloin ajattelin ensi kertaa Jumalaa, joka on taivaissa.
Jumala sanoi sinulle korvin kuultavalla äänellä, -
että sinun piti alkaa rukoilla potilaiden puolesta. Mitä tapahtui?
Eräänä päivänä olin sairaalan kellarissa matkalla osastolle.
Olin rukoillut ihmisten puolesta, mutta he eivät olleet avoimia sille.
Se huolestutti minua, ja pyysin Jumalaa kolmen kuukauden ajan -
lähettämään luokseni ne ihmiset, joiden puolesta minun piti rukoilla.
Tuona aamuna painoin hissin nappia mennäkseni ylös ja rukoilin jälleen: -
"Näytä minulle ihmisryhmä, jonka puolesta voin rukoilla -
ja joka on avoin rukoukselle." Kuulin Jumalan äänen, ja se sanoi: -
"Potilaasi ovat ihmisryhmäsi, tohtori Crandall.
Olen lähettänyt heidät sinun luoksesi, en kenenkään muun, -
ja jos sinä et rukoile, että he pääsisivät Jumalan valtakuntaan, -
kukaan muu ei sitä tee." Se muutti elämäni. Nyt tiesin, -
että sain rukoilla potilaideni puolesta sairaalan osastolla, -
ja Kaikkivaltias kuulisi rukoukseni.
Nykyajan toimintakulttuurissa ei pitäisi kestää kovin kauan, -
että saisit potkut, jos toimit tuolla tavalla.
Aluksi toimin itse asiassa salassa, -
mutta kun aloin rukoilla, ihmeitä alkoi tapahtua.
Kerro Earlista, joka oli ensimmäisiä.
Earl oli odottanut sydänsiirrettä kuukausia. Hän oli teho-osastolla.
Tiesin, ettei uutta sydäntä löytyisi. Hän teki kuolemaa silmieni edessä.
Luin Raamatustani, että voimme rukoilla sairaiden puolesta -
Jeesuksen nimessä, ja he saattoivat parantua. En ollut ikinä rukoillut niin.
Menin hänen luokseen. Hän oli masentunut ja teki kuolemaa.
Sanoin, että Raamatun mukaan voimme rukoilla sairaiden puolesta, -
ja he voivat parantua. Sanoin, että rukoilisin hänen puolestaan.
Vapisitko sisäisesti? ―Kyllä, minua jännitti kovasti.
En ollut koskaan rukoillut niin kenenkään kanssa, -
mutta rukoilimme Earlin kanssa yksinkertaisesti: "Isä Jumala, -
pyydän Sinua Jeesuksen nimessä parantamaan tämän miehen."
Hän ei ollut kolmeen kuukauteen jaksanut nostaa päätään tyynyltä, -
mutta parin päivän päästä hän teki sen. Pian hän istui vuoteen reunalla, -
ja viikkojen kuluttua hän lähti kotiin, eikä tarvinnut uutta sydäntä.
Hän oli parantunut. ―Sanoinhan, että pidän tästä lääkäristä!
Tästä ei kannata puhua useimpien lääkäreiden kanssa, -
mutta sinulla on upeita kertomuksia potilaista, -
jotka ovat heränneet kuolleista. Lääkärit eivät yleensä puhu tästä.
Mainosten jälkeen kuulemme joitakin tällaisia kertomuksia.
Pysykää siis kanavalla!
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Rukoilet leikkaussalissa yliluonnollisilla kielillä.
Muistatko ensimmäisen ihmisen, jonka näit heräävän kuolleista?
Se kai liittyi siihen, kun täytyit Hengellä ja aloit puhua kielillä.
Olin rukoillut kolme kuukautta, että täyttyisin Pyhällä Hengellä.
Seurakuntani ei uskonut siihen, mutta olin lukenut Raamatusta, -
että oli olemassa Jumalan lahja nimeltä Pyhän Hengen kaste.
Pyysin sitä, ja sitten se tapahtui.
Ensiapuun tuotiin nainen, joka oli kuollut äkillisesti.
Seisoin hänen vieressään leikkaamassa häntä, -
kun hänen sydämensä pysähtyi kesken leikkauksen.
Silloin Herra nosti käteni hänen ruumiinsa ylle, -
ja suustani alkoi tulla tämän uuden kielen sanoja.
Tuo kieli ohitti aivoni, ja se kumpusi syvältä sisältäni -
tuon naisen ylle, joka makasi leikkauspöydällä sydän pysähtyneenä.
Hoitajat juoksivat ympäriinsä odottaen seuraavaa ohjetta.
Mistä sydämenpysähdys johtui?
Se johtui massiivisesta sydänkohtauksesta.
Naisessa ei ollut elämää. Hänellä ei ollut pulssia tai verenpainetta, -
mutta Herralla oli muita suunnitelmia. Hän oli päättänyt tehdä ihmeen.
Seisoessani siinä tämä yliluonnollinen kokemus valtasi minut.
Suustani tuli uutta kieltä, jolla julistin naiselle elämää.
Yhtäkkiä häneen tuli elämää. Sydän alkoi jälleen sykkiä -
ja hän alkoi hengittää, kaikki vain siksi, että rukoilin hänen puolestaan -
uudella, Herran antamalla kielellä. ―Siinä on valtavasti voimaa, -
kun hän rukoilee Jumalan antamalla kielellä.
Tuo kieli tulee suoraan hänen hengestään ja ohittaa hänen aivonsa.
Se on hyvä, koska aivoissa on suodatin, joka rajoittaa niitä.
Jumalalla ei ole rajoitteita. Voisit kertoa monista tapauksista, -
mutta kerro Jeffistä, joka oli kuollut sydämenpysähdykseen.
Kerro hänestä. ―Tuona päivänä en kokenut olevani Jumalan mies.
Oli paljon työtä. Sisään tuotiin mies, jolla oli sydänkohtaus, Jeff Martin.
Häntä elvytettiin yli 40 minuuttia, ja minut kutsuttiin paikalle, -
mutta tullessani sinne sanoin, ettei miehellä ollut toivoa.
Tulin sisään ensiapuhuoneeseen.
Siellä vallitsi kaaos. Huone oli täynnä ihmisiä, -
jotka yrittivät saada häneen eloa, mutta hänessä ei ollut enää elämää.
Kävin tapauksen läpi lääkärin kanssa, ja totesimme, että kaikki oli tehty.
Vaikka mies virkoaisi, hän olisi aivo- kuollut, ja julistin hänet kuolleeksi.
Kaikki lähtivät huoneesta paitsi hoitaja, joka valmisteli ruumista -
ruumishuoneelle viemistä varten. Kun lähdin huoneesta, -
kuulin Jumalan sanovan: "Käänny ja rukoile tuon miehen puolesta."
Sanoin: "Herra, se et voi olla Sinä. En voi rukoilla kuolleen puolesta."
Jatkoin kävelemistä, mutta Herran ääni sanoi uudestaan: -
"Käänny ja rukoile tuon miehen puolesta." Niinpä palasin huoneeseen.
Seisoin ruumiin vieressä. Hoitaja katsoi minua ihmetellen, mitä tein.
Ruumis oli edessäni ja aioin rukoilla, mutta en tiennyt, mitä sanoisin.
Pyhä Henki otti vallan, kun katsoin miehen ruumista -
ja panin käteni hänen ylleen, ja suustani tulivat nämä sanat: -
"Isä Jumala, rukoilen hänen sielunsa puolesta. Ellei hän tunne Sinua -
Herranaan ja Pelastajanaan, herätä hänet kuolleista -
Jeesuksen nimessä." Lopetettuani rukouksen otin askelen taaksepäin, -
ja käteni kohosi kuin ylistykseen.
Toinen ensiavun lääkäri tuli kysymään, miksi olin vielä siellä.
Sanoin rukoilevani miehen puolesta ja pyysin häntä antamaan miehelle -
sähköiskun defibrillaattorilla. Hän kieltäytyi, mutta teki sen sitten.
Hän tarttui elektrodeihin ja antoi miehelle sähköiskun.
Syke palasi heti täydellisenä.
Oletko jotenkin erityinen -
vai pystyykö tähän jokainen, joka tuntee Jeesuksen?
Minussa ei ole mitään erityistä. Jokainen meistä pystyy tähän.
Seuraavaksi haluan kuulla, mitä kaikki nämä ihmiset, -
jotka kuolevat ja heräävät taas eloon, ovat kokeneet tuonpuoleisessa.
Kiinnostaako se teitäkin?
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Minulle tehtiin kohdun tähystys. Selvisi, että minulla oli kohtusyöpä.
Pyysin rukousta nettisivuillanne.
Minulle tehtiin kohdunpoisto, jonka aikana otettiin koepaloja.
Sain juuri tulokset: kohdunpoiston aikana poistetuista kudoksista -
ei löytynyt lainkaan syöpää. Minulla ei ole syöpää. Kiitos Jumalalle!
Puhuin Jumalalle tupakoinnin lopettamisesta. Katsoin ohjelmaanne.
Yhtäkkiä tiesin, etten kaivannut enää tupakkaa. Minun teki mieli polttaa -
viimeksi 6.8.2012. Kiitos Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Kuulimme Jeffistä, joka kuoli, kun hänen sydämensä pysähtyi.
Emme kuitenkaan vielä kuulleet, mitä hän näki tuonpuoleisessa.
Mitä hän kertoi sinulle? ―Jeff heräsi kolmen päivän päästä -
ja otti heti Jeesuksen Pelastajakseen. Hänellä oli upea tarina kerrottavana.
Kyselin häneltä, missä hän oli, kun rukoilin hänen puolestaan.
Hän kertoi olleensa pettynyt, sillä huomasi olevansa arvoton.
Hän oli ollut ikuisessa, täydellisessä pimeydessä. Sinne tuli miehiä, -
jotka viskasivat hänet roskakasaan. Hän oli helvetissä ja täysin arvoton, -
mutta sitten hän otti Jeesuksen vastaan Herranaan ja Pelastajanaan.
Hän kertoi myös, että kun hän oli kuolleena, -
hänen yllään teho-osastolla oli palvelevia enkeleitä, -
jotka auttoivat häntä ja toivat hänen kehoonsa elämää.
Kerro miehestä, jonka ylle laskeutui Herran kirkkauden pilvi.
Se oli ihmeellistä. Tälläkin miehellä oli paha sydänkohtaus.
Hän huusi tuskissaan. Näytti kuin hän olisi ollut astumassa helvettiin.
En ole koskaan nähnyt miehen huutavan kivusta.
Oli kuin häneltä olisi leikattu jalkaa irti. Yritimme leikata häntä, -
mutta emme saaneet kipua hallintaan. Astuin pois leikkauspöydän äärestä -
ja rukoilin hänen puolestaan: "Herra, anna elämää tälle miehelle!"
Herra sanoi: "Käske hänen pyytää minulta armoa."
Astuin takaisin pöydän ääreen ja yritin jatkaa leikkausta, -
mutta en pystynyt siihen, koska hän huusi ja kiemurteli tuskissaan.
Yhtäkkiä huusin: "Veljeni, sinä teet kuolemaa!
Huuda avuksesi Jeesusta nyt, sillä teet kuolemaa!"
Mies makasi selällään leikkauspöydällä ja huusi: -
"Jeesus! Tarvitsen armoasi, Herra!
Jeesus! Tarvitsen armoasi, Herra!"
Yhtäkkiä Pyhä Henki laskeutui katon läpi kuin pilvi -
ja sulki sisäänsä koko miehen kehon.
Häneen tuli eloa ja hänen kasvoilleen väriä, ja kipu lakkasi.
Pystyin ajattelemaan selkeästi. Leikkasin hänen sydämensä.
Tuo mies on elossa tänään, koska hän huusi Jeesusta avukseen.
Millainen taivas on kokemustesi ja tutkimustesi perusteella?
Potilailta saamani tietojen perusteella taivas on paikka, -
jossa vallitsee täydellinen rauha ja rakkaus.
Tapaamme siellä sukulaisemme, jos he uskoivat Jeesukseen.
Eräs nainen kertoi juuri nähneensä kuoltuaan edesmenneen äitinsä.
Taivaassa oli äidin lisäksi myös hänen edesmennyt koiransa.
Eikö olekin ihmeellistä? ―Yleisö näyttää olevan eläinrakasta.
Toiset potilaat ovat puhuneet kultaisista kaduista.
Niitä reunustavat kukat, jotka ovat loistavamman värisiä -
kuin kukaan meistä osaa edes kuvitella. Siellä on myös jokia, -
joissa virtaa kirkas ja puhdas vesi. Eräs äiti kertoi nähneensä -
poikansa uimassa kirkasvetisessä joessa muiden lasten kanssa.
Se oli Jumalan virta! Siellä oli kalojakin.
Lapset nauroivat ja leikkivät ja roiskuttelivat vettä.
Hän näki myös lapsia juoksemassa pellolla Jeesuksen kanssa.
Taivas on upea paikka. Siellä täyttyvät kaikki odottamamme lupaukset.
Otamme vain yhden askelen ja siirrymme kevyesti taivaaseen.
Sitten olemme Jeesuksen kanssa.
Kerroit kokemastasi kriisistä. Toivottavasti et pahastu tästä.
Sinulla oli poika, jolle tuli muistaakseni syöpä. ―Niin.
Kokemus vaikutti sinuun syvästi.
Kerro siitä. ―Poikani nimi oli Chad.
Hän sairastui pahasti 11-vuotiaana. Hän joutui sairaalaan ja voi huonosti.
Hän teki kuolemaa.
Eräänä päivänä kirkkauden pilvi tuli sairaalan ikkunan taakse.
Se oli täynnä ukkosen jylinää, salamoita ja Jumalan läsnäoloa.
Se ravisutti koko rakennusta. Sanoin: "Ei, Herra! Ei tänään!
Älä vie poikaani tänään!" Silloin poikani veti henkeä viimeisen kerran.
Pidin häntä sylissäni itkien ja suutuin Jumalalle.
Sanoin: "Miksi näin piti käydä? Sinulla on enemmän voimaa!
Hallitset kuolemaa! Voit tuoda lapseni takaisin."
Lapsen äiti oli paikalla ja kysyi: "Tunnetko rauhan?" En tuntenut sitä.
Pojan kaksoisveli kysyi: -
"Tunnetko rauhan, isä?" En tuntenut, vaan halusin poikani takaisin.
Suutuin Jumalalle ja sanoin: "Käännyn pois Sinusta!
En halua Sinua, jos teet tällaista." Keinutin poikani ruumista sylissäni -
puolitoista tuntia ja pyysin Jumalalta selitystä.
Yhtäkkiä aloin muistella kuluneita neljää vuotta elämästäni ja näin, -
että Jumala oli kanssani joka askeleella. Silloin tein päätöksen: -
"Jumala, seuraan Sinua, mutta poikani kuoleman takia -
haluan tuoda miljoona sielua Jumalan valtakuntaan Jeesuksen nimessä."
Ja se ajaa sinua eteenpäin tänään, eikö? ―Kyllä, juuri niin.
Käsitykseni mukaan hänen poikansa saattaa hyvin istua juuri nyt -
taivaan parvekkeella, katsella meitä täällä ja sanoa: -
"Antaa mennä, isä! Tee se meidän molempien puolesta!"
Kerro, mitä sinulle kuuluu nykyisin.
Matkustatko paljon, näetkö ihmeitä, tuleeko ihmisiä Herran luo?
Matkustamme nyt pääosin Reinhard Bonnken kanssa.
Näet siis monien tulevan uskoon.
Voin tuntea uskosi ja Jumalan läsnäolon.
Haluan, että rukoilet sairaiden puolesta juuri nyt. Tee se.
Se on minulle siunaus. Veljet ja sisaret, jos olette sairaita, -
rukoilen puolestanne. Pane kätesi siihen kohtaan, joka on sairas.
Laske kätesi sairaan paikan ylle, ja uskomme yhdessä...
Usko syntyy Jumalan Sanan kuulemisesta, ja on tärkeää, -
että luet Sanaa ja uppoudut siihen, sillä silloin uskosi kasvaa.
Sana rakentaa uskoa. Rukoilen puolestasi samoin kuin rukoilen -
sairaalassa, leikkaussalissa ja kehitysmaiden taistelukentillä.
Rukoilen, että Jeesus koskettaa sinua. Jeesuksen väkevässä nimessä -
puhun nyt kehollesi ja sairaudellesi. Käsken sairauden lähteä sinusta.
Käsken sairauden ja ovellasi koputtavan kuoleman hengen -
lähteä luotasi nyt Jeesuksen nimessä.
Parane Jeesuksen väkevässä nimessä. Isä, siunaa näitä ihmisiä -
ja käytä heitä. Tulkoot he tuntemaan Sinut, jos eivät jo tunne.
Paranemisesi on nyt alkanut. Paranemisprosessi on käynnissä.
Kerro perheellesi ja ystävillesi, että Jeesus kosketti sinua tänään.
Jeesuksen nimessä, aamen.
Ja Jeesuksen sanoin: "Se on täytetty!"
Kreikankielinen ilmaus tarkoittaa: "Täysin maksettu."
Monet ohjelman katsojat ovat kokeneet ihmeitä ja parantumisia.
Kyselin Jumalalta, tapahtuuko vielä ihmeitä, joista Raamattu kertoo.
Vietin kahdeksan vuotta kotona masentuneena ja sairaana.
Olin kyllästynyt seurakuntaan, koska Pyhä Henki ei toiminut siellä.
Aloin katsoa ohjelmaasi ja olin aivan hämmästynyt.
Jumala vastasi rukouksiini sen kautta.
Jumala näytti ohjelman kautta, -
että Hänen yliluonnollinen voimansa toimii yhä minunkin elämässäni.
Kiitos, että pelastit henkeni itsemurhan hengen vallasta!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Vieraani Perry Stone on saanut sellaisia ilmoituksia, -
joita kukaan ei ole koskaan ennen saanut. Hän on jopa saanut -
ilmoituksen vuoden 2016 USA:n presidentinvaaleista.
Kuulostaako kiinnostavalta?
Suomennos: Anni Lähteenmäki